แรงซื้อ “บิ๊กแคป” พยุง SET ปิดบวก 1 จุด
SET ปิดบวก 1 จุด อานิสงส์แรงซื้อหุ้นใหญ่ แต่ยังมีอัพไซด์จำกัดจากแรงกดดันเฟด ให้แนวต้าน 1,645-1,650 จุด แนวรับ 1,620-1,625 จุด
SET ปิดบวก 1 จุด อานิสงส์แรงซื้อหุ้นใหญ่ แต่ยังมีอัพไซด์จำกัดจากแรงกดดันเฟด ให้แนวต้าน 1,645-1,650 จุด แนวรับ 1,620-1,625 จุด
19 ก.ย. 2565

นายชัยพร น้อมพิทักษ์เจริญ กรรมการผู้จัดการ สายงานค้าหลักทรัพย์ บล.บัวหลวง กล่าวว่า ตลาดหุ้นไทยวันนี้แกว่งไซด์เวย์บวกเล็กน้อย จากช่วงเช้าที่มีการปรับตัวขึ้น และช่วงบ่ายเริ่มซึมลา แต่ยังยืนในแดนบวกได้ ถือว่าดีกว่าตลาดหุ้นอื่นในภูมิภาคเอเชียที่ปรับตัวลดลง โดยมีแรงหนุนมาจากหุ้น DELTA ปรับตัวขึ้นมาอย่างเด่นในวันนี้ รวมถึงหุ้นใหญ่อย่าง PTTEP ฟื้นกลับมาช่วยหนุนดัชนีให้บวกได้เล็กน้อย
อย่างไรก็ตาม อัพไซด์ของตลาดหุ้นไทยยังค่อนข้างจำกัด เนื่องจากแรงกดดันจากปัจจัยภายนอก โดยเฉพาะการปรับขึ้นอัตราดอกเบี้ยของธนาคารกลางสหรัฐฯ (เฟด) ที่ยังคงรอติดตามการประชุมในกลางสัปดาห์นี้ รวมถึงธนาคารกลางอื่น ๆ ได้แก่ ธนาคารกลางญี่ปุ่น (BOJ) และธนาคารกลางอังกฤษ (BoE) ที่ประชุมในสัปดาห์นี้เช่นกัน
สำหรับแนวโน้มพรุ่งนี้คาดว่าดัชนีแกว่งไซด์เวย์ ยังคงต้องระวังแรงขายทำกำไร จากช่วงเข้าใกล้การประชุมเฟด คาดว่าจะมีการปรับพอร์ตลงทุนแพื่อลดความเสี่ยง โดยเฉพาะนักลงทุนต่างชาติ พร้อมให้แนวต้าน 1,645-1,650 จุด แนวรับ 1,620-1,625
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
TLI มูลค่าการซื้อขาย 3,870.33 ล้านบาท ปิดที่ 16.60 บาท ลดลง 0.20 บาท
BANPU มูลค่าการซื้อขาย 2,570.84 ล้านบาท ปิดที่ 13.30 บาท ลดลง 0.40 บาท
DELTA มูลค่าการซื้อขาย 2,418.22 ล้านบาท ปิดที่ 618.00 บาท เพิ่มขึ้น 28.00 บาท
CPALL มูลค่าการซื้อขาย 2,277.41 ล้านบาท ปิดที่ 58.25 บาท ลดลง 0.75 บาท
PTTEP มูลค่าการซื้อขาย 2,117.25 ล้านบาท ปิดที่ 168.00 บาท เพิ่มขึ้น 1.50 บาท